পে'ট্ৰলজাত সামগ্ৰীৰ অভাৱনীয় দৈনন্দিন মূল্যবৃদ্ধিৰ প্ৰতিবাদত শুকুৰবাৰে সন্ধিয়া শিৱসাগৰ জিলাৰ বকতাৰ নঙলামৰা চাৰিআলিত মুখ্য মন্ত্ৰী সোণোৱাল আৰু কেন্দ্ৰীয় পে'ট্ৰলিয়াম মন্ত্ৰী ধৰ্মেন্দ্ৰ প্ৰধানৰ প্ৰতিকৃতি দাহ কৰে সংগ্ৰামী যুৱ ছাত্ৰ পৰিষদ, অসমৰ বকতা আঞ্চলিক সমিতিয়ে।
বিজেপি চৰকাৰক কঠোৰ সমালোচনা কৰি অতি শীঘ্ৰে মূল্যবৃদ্ধি ৰোধ কৰাৰ বাবে চৰকাৰক দাবী জনাইছে সংগঠনটোৱে।
'এনেদৰে যদি মূল্যবৃদ্ধি কৰি দুখীয়া, সৰ্বসাধাৰণ ৰাইজৰ মূৰত ৰামটাঙোন শোধাই থাকে তেন্তে অনাগত দিনত সংগ্ৰামী যুৱ ছাত্ৰ পৰিষদ অসমে জংগী আন্দোলনৰ কাৰ্য্যসূচী ল'বলৈ বাধ্য হ'ব,' ঘোষণা আঞ্চলিকটোৰ সাধাৰণ সম্পাদক নিখিল বৰগোহাঁইৰ।
সংগঠনটোৰ অৰ্ধ শতাধিক সদস্য সমবেত হোৱা প্ৰতিবাদত পৰিষদৰ শিৱসাগৰ জিলা সমিতিৰ উপ-সভাপতি বিজয় কৃষ্ণ দুৱৰা, সহকাৰী সম্পাদক ভাস্কৰ নাথ আৰু বকতা আঞ্চলিকৰ সভাপতি কল্যাণজ্যোতি কোঁৱৰ আৰু উপ সভাপতি উত্তম গগৈ উপস্থিত আছিল।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
